पठानकोट: रणजीत सागर डैम की झील में आर्मी का हेलीकॉप्टर दुर्घटनाग्रस्त
भारतीय सेना का एक हेलीकाप्टर पठानकोट के पास रणजीत सागर डैम में अचानक क्रैश हो गया है। क्रैश होने की सूचना पर मौके पर बचाव दल पहुंच गया
नई दिल्ली: पंजाब के पठानकोट से बड़ी खबर है। यहां रणजीत सागर डैम में भारतीय सेना का एक हेलीकाप्टर क्रैश हो गया है। हेलीकाप्टर क्रैश होने की सूचना पर मौके पर बचाव और राहत कार्य शुरू किया गया है।जानकारी के मुताबिक आज सुबह भारतीय सेना का एक हेलीकाप्टर पठानकोट के पास रणजीत सागर डैम में अचानक क्रैश हो गया है। क्रैश होने की सूचना पर मौके पर बचाव दल पहुंच गया है।प्रत्यक्षदर्शियों ने बताया कि रणजीत सागर डैम में अचानक जोर का धमाका हुआ। पता चला कि वहां एक हेलीकाप्टर क्रेश हो गया है। फिलहाल बचाव और राहत कार्य जारी है। बताया जाता है हेलीकॉप्टर में सवार सेना के तीनों अधिकारी सुरक्षित हैं। यह बांध पंजाब के पठानकोट से 30 किलोमीटर दूर स्थित है।